da en da nl ca da da da es da da da da da da da da da da da da da da da da da da da da da da da en de da da de da da da da de de da da da de sv da da en da da de da en da da da de da da da da da da da da da da da da da nl da en da da es nl da
Erhvervspuljen gør det nemmere at udskifte gamle olie- og gaskedler med forenklet ansøgningsproces | Energistyrelsen
15.8.2022 11:30:43 CEST | Energistyrelsen
En ny standardløsning gør det nemmere for små og mellemstore virksomheder at ansøge om tilskud fra Erhvervspuljen til udskiftning af gamle brændselskedler under 1000 kW.
Udskiftning af olie- og gaskedler er den type ansøgninger, som Erhvervspuljen modtager flest af.
Tidligere har det for virksomhederne været nødvendigt at lave en række beregninger af energiforbruget for at leve op til ansøgningskravene, men det bliver nu ændret.
Energistyrelsen har lavet en ny og forbedret standardløsning for den type projekter, der gør ansøgningsprocessen enklere.
”Selvom der allerede er stor interesse for at udskifte olie- og gaskedler med tilskud fra Erhvervspuljen, er der stadig et stort og uudnyttet potentiale. Med den nye standardløsning bliver det nemmere at få sendt ansøgningen afsted til Erhvervspuljen”, siger Morten Broberg, der er chefkonsulent i Energistyrelsen.
Skal kunne klares uden rådgiver
Den nye standardløsning kan bruges til ansøgning om udskiftning af alle olie- og gaskedler under 1000 kW, som har et dokumenteret energiforbrug, og fremover skal ansøgerne ikke som tidligere selv udregne energibesparelsen.
95 procent af alle olie- og gaskedler i erhvervslivet er under 1000 KW. Den forenklede ansøgningsproces vil derfor komme næsten alle ansøgere til gavn.
Ansøgningen laves med enkelte oplysninger om kedlen – f.eks. effekt og alder – og fakturaer for den naturgas eller olie, som er brugt som brændsel.
”Virksomhederne skal kunne ansøge uden nødvendigvis at alliere sig med en rådgiver, og nu skal de kun benytte de data, som de nemt kan finde frem og sætte ind i et skema. Blandt andet fremgår det af standardløsningen, hvilket energiforbrug der skal noteres i ansøgningen, og det har tidligere voldt nogle virksomheder problemer at udregne netop det tal”, siger Morten Broberg.
I EjendomDanmark, der er erhvervsorganisation for 85 procent af det professionelle ejendomsmarked i Danmark, glæder man sig over, at det nu bliver endnu nemmere for medlemmerne at søge tilskud fra Erhvervspuljen til at udskifte eller optimere gamle olie- og gaskedler.
”Det er en bunden opgave at gøre vores ejendomme grønnere. Derfor er vi glade for alle initiativer, der gør det nemmere og mere ligetil. I det lys er det kun glædeligt, at man arbejder så målrettet på at gøre det lettere for Erhvervspuljens midler at gøre en forskel i virkeligheden”, udtaler seniorrådgiver Morten Jarlbæk Pedersen.
Nemmere at udskifte kedler i stalde
Energistyrelsen har samtidig udviklet en ny standardløsning, der er rettet mod landbruget og udskiftning af kedler til staldopvarmning.
Ønsker en landmand fremover at udskifte en gammel halmkedel, kan han nu ansøge Erhvervspuljen om tilskud alene ved at oplyse størrelsen på sin besætning og dokumentere typen af kedel.
”Vi skal have udskiftet endnu flere af de her brændselskedler, så vi kan få et landbrug, der fortsætter den gode udvikling og hele tiden mindsker energiforbruget og forbedrer energieffektiviteten. De nye standardløsninger vil helt sikkert være et godt redskab til at nå det mål”, siger chefkonsulent Morten Broberg.
Erhvervspuljen åbner næste gang den 30. august og frem til den 13. september. Det er sidste puljeåbning i år, men den åbner igen i 2023.
Find de nye standardløsninger her: Standardløsninger | Energistyrelsen (ens.dk)
Projekter, der kan få støtte via de tilgængelige standardløsninger
Brændselskedler, f.eks. konvertering væk fra naturgas (op til 1.000 kW)
Varmeforsyning, herunder udskiftning af kaloriferer
Åbent for henvendelse: mandag til torsdag kl. 10-15 og fredag kl. 10-14
Udvidede åbningstider om mandagen fra 15. august til 12. september 2022, her kan du ringe helt frem til klokken 18.
Hjemmeside: Tilskud | Energistyrelsen (sparenergi.dk)
Kontorchef Rikke Reumert Schaltz, tlf: 33 95 12 53, mail: rkrs@ens.dk
Tlf:+45 33 95 09 06lrsn@ens.dk
Tlf:+45 25 13 78 46tfh@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022